पाएं अपने शहर की ताज़ा ख़बरें और फ्री ई-पेपरडाउनलोड करें
अफगानिस्तान और पाकिस्तान के ऊपर दो पश्चिमी विक्षोभ सक्रिय हैं। वहीं राजस्थान के ऊपर चक्रवाती घेरा बन गया है। इस कारण अंचल के ऊपर से एक ट्रफ लाइन गुजर रही है, जाे बुंदेलखंड से रीवा की ओर जा रही है। इसके प्रभाव से मौसम बदलने लगा है। शनिवार की रात धूल भरी आंधी चली और कुछ देर तक बूंदाबांदी भी हुई।
मौसम वैज्ञानिकों का मत है कि आने वाले दिनाें में जिले में धूल भरी आंधी चलती रहेंगी। बौछारें भी गिरने की उम्मीद है। चार दिन पहले तापमान 44.3 डिग्री पर पहुंच चुका था। इस दौरान लू भी चलने लगी थी, लेकिन शनिवार को दिन का तापमान 42.4 डिग्री पर आकर ठहर गया। यह सामान्य से 1.3 डिग्री अधिक है। जबकि न्यूनतम तापमान 27.0 डिग्री पर जा पहुंचा, जो एक दिन पहले 24.4 डिग्री रिकार्ड किया गया था।
अभी तापमान में ज्यादा बढ़ोत्तरी नहीं होगी
^दो पश्चिमी विक्षोभ सक्रिय रहने के साथ राजस्थान में चक्रवाती घेरा बना हुआ है। इन सभी कारणों के चलते तापमान में बढ़ोत्तरी नहीं होगी। इतना जरूर है कि ग्वालियर-चंबल संभाग सहित प्रदेश के दूसरे हिस्सों में धूल भरी आंधी और बौछारें गिर सकती हैं। अभी ग्वालियर में घाटीगांव क्षेत्र में उम्मीद दिखाई दे रही है।
- वेद प्रकाश सिंह, मौसम वैज्ञानिक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn